Document ID: /roh_data/filtered/fineweb-2-filterrobots_roh.jsonl.gz/15574

Gia il favrer aveva il sindicat Unia smanatschà da vulair cumbatter pli lungs temps d’avertura cun tuts meds necessaris. Dacurt ha er la secziun grischuna da l’Unia annunzià sumegliantas mesiras per la citad da Cuira. Er il president da la PS Christian Levrat sa defenda cunter la liberalisaziun dals temps d’avertura.
Uschè lunsch n’èsi però anc betg. Entant ch’il Cussegl naziunal è per ina liberalisaziun, aveva il Cussegl dals chantuns refusà la lescha durant l’emprima consultaziun. Uss parta la Chombra pitschna en ina segunda runda. En la sessiun da stad tracta il Cussegl dals chantuns anc ina giada las uras d'avertura da butias.
RR novitads 14:00